Aleksejs Providenko

Aleksejs Providenko (dzimis 1946. gada 10. augustā) ir Latvijas ukraiņu inženieris, politiķis un pašvaldību darbinieks. Bijušais Daugavpils Vispārējās celtniecības tresta pārvaldnieks. Bijis Latvijas Republikas Augstākās padomes deputāts (1990—1993), nebalsoja par Latvijas neatkarības deklarāciju.

 Politiskā darbība 
Bijis PSKP biedrs, Atmodas laikā darbojies Interfrontē. Latvijas Republikas Augstākajā padomē ievēlēts no 73. Daugavpils vēlēšanu apgabala.Latvijas Republikas Augstākās padomes deputātu saraksts Viņš ir viens no tiem deputātiem, kas nebalsoja par Latvijas neatkarības deklarācijuLatvijas Republikas Augstākā Padomes vēlēšanas  saeima.lv un iesaistījās frakcijā "Līdztiesība".

Pašvaldības līmeņa politikā turpinājis aktīvi darboties arī pēc Augstākās padomes deputāta pilnvaru beigām. 1994. gada Latvijas pašvaldību vēlēšanās ievēlēts Daugavpils domē no Latvijas Sociālistiskās partijas. Vēlējies kandidēt 6. Saeimas vēlēšanās 1995. gadā, taču šāda iespēja liegta par darbību pret Latvijas neatkarību pēc 1991. gada 13. janvāra. Šī paša iemesla dēļ A. Providenko nevarēja kandidēt 1997. gada pašvaldību vēlēšanās uz vietu Daugavpils domē.

2001. gadā viņš kļuva par Daugavpils domes izpilddirektoru, saglabājot amatu līdz 2003. gadam, kad tika atbrīvots par budžeta veidošanā pieļautajām nepilnībām, kā arī citiem pārkāpumiem, taču 2004. gadā ar tiesas lēmumu atjaunots darbā par Daugavpils domes izpilddirektoru un turpināja darboties šajā amatā līdz 2010. gadam.

 Atsauces 

Kategorija:1946. gadā dzimušie
Kategorija:LR Augstākās Padomes deputāti
Kategorija:Latvijas inženieri
Kategorija:Latvijas ukraiņi